Yorouba

Li yorouba (Yorùbá e yorouba) est on lingaedje do groupe kwa del famile di lingaedjes nidjero-congolesse. Il est cåzé pa 25 miyons d' djins, å Nidjeria, wice k' il est onk des troes lingaedjes oficirs, mins ossu dins des redjons do Benin et do Togo.

L' alfabet yorouba eploye les letes shuvantes:
a b d e ẹ (e avou on pont å dzo) f g gb i j k l m n o ọ (o avou on pont å dzo) p r s ṣ (s avou on pont å dzo) t u w y.
Di pus, come c' est on lingaedje a tons, les set voyales eyet l' lete n polèt aveur on accint montant (pol ton montant) ou dschindant (pol ton dschindant; li ton moyén est noté tot n' metant pont d' accint), çou ki fwait: á é ẹ́ í ó ọ́ ú ń à è ẹ̀ ì ò ọ̀ ù ǹ.

Vey eto: Yoroubas (les djins)

 egzimpe di tecse 

 e yorouba: Gbogbo ènìyàn ni a bí ní òmìnira; iyì àti ẹ̀tọ́ kọ̀ọ̀kan sì dọ́gba. Wọ́n ní ẹ̀bùn ti làákàyè àti ti ẹ̀rí-ọkàn, ó sì yẹ kí wọn ó máa hùwà sí ara wọn gẹ́gẹ́ bí ọmọ ìyá.
 ratournaedje walon: Tos les omes vinèt å monde libes et ewals po çou k' est d' leu dignité et d' leus droets. Leu råjhon et leu consyince elzi fwait on dvwer di s' kidure inte di zels come des frés. 

(prumî årtike del Declaråcion univiersele des droets del djin)

 Difoutrinne hårdêye 
Waibe po-z aprinde li yorouba (en inglès)

Categoreye:Lingaedjes